《青白堂》
宋代·赵子岩

北庵竹玉青，南阶梅雪白。
吏散隐几坐，观化聊自适。
竹青表劲节，梅白留佳实。
太守谢二友，粗官谩陈力。
取名吾有寄，梅竹盖假借。
青白遗子孙，先训存金石。
斯民雕瘵馀，政教当尚德。
虽微甘棠化，韦弦吒三益。

作者简介：赵子岩，字少隐。高宗建炎三年（一一二九）知邵州，曾植梅竹于郡斋，榜曰青白堂。官终朝议大夫、广西转运使。事见《增广笺注简斋诗集》卷二七《题赵少隐青白堂三首》胡稚注。